**ZAPISNIK 2. KORESPONDENČNE SEJE IO OZS**

**Seja je potekala po elektronski pošti od 31.10. do 2.11.2020**

Glasovalo je 10 od 13 članov IO OZS:

Ana Pribaković Borštnik (OK Tivoli), Miha Škarabot (OK Polaris), Jaka Piltaver (OK Brežice), Marko Dudić (OK Slovenj Gradec), Tomaž Pust (OK Komenda), Vlado Sedej ( OK Azimut), Gregor Hvala (OK Azimut), Krešo Keresteš (OK Trzin), Matjaž Draksler (Škofjeloški OK), Andrej Borštnik (OK Tivoli). Vsi so glasovali za vse predlagane sklepe, le Matjaž Draksler je bil proti sklepu 2.4.

**Vsi predlagani sklepi so bili torej sprejeti s potrebno večino glasov.**

1. **Sklep o splošni usmeritvi porabe sredstev Ministrstva za izobraževanje znanost in šport in Fundacije za šport za leto 2020**

Izvršni odbor OZS ob obravnavi realizacije programov letu 2020 ugotavlja velik vpliv omejitev, ki so nastale zaradi novega koronavirusa. Medtem, ko smo uspeli izpeljati večino tekmovanj na državni ravni in večino načrtovanih treningov ter rekreativnih aktivnosti, so odpadla oz. bila odložena na prihodnje leto praktično vsa tekmovanja na evropski in svetovni ravni. To ima za posledico znatno zmanjšanje stroškov reprezentanc za tekmovanja in neposredne priprave nanje. Velik del teh stroškov pa bo verjetno povečal stroške v letu 2021, saj je predvideno, da bodo v tem letu izpeljana številna tekmovanja iz leta 2020, ob tem pa tudi tekmovanja, ki so bila načrtovana za leto 2021. Zato je potrebno tista razpoložljiva sredstva iz javnih virov, ki jih ni moč prenesti v prihodnje leto, smotrno porabiti v celoti in to predvsem za krepitev materialne in kadrovske podlage za uspešno delo s perspektivno mladino (nabava opreme, izobraževanje in stimulacija kadrov, ipd...)

1. **Konkretni sklepi na podlagi splošne usmeritve in razprave na VI.seji IO dne 22.10.2020**
   1. OZS iz sredstev MIZŠ pokrije kotizacijo za tiste udeležence usposabljanja Športni delavec 1 - Športno treniranje – Orientacija, ki kot študent niso mogli biti udeleženi v sofinanciranju programa Fakultete za šport. Plačilo 90 eur na osebo za 8 udeležencev skupaj znaša 720 EUR.
   2. Nakup 20 SIAC čipov (seja V, sklep 4) se pokrije iz sredstev MIZŠ za mladinsko reprezentanco. Skrbnik teh čipov (na podlagi reverza) bo vsakokratni selektor, ki kadrom A in B čipe posodi na reverz za čas njihovega aktivnega statusa, ostali čipi pa so v fondu pod njegovo ingerenco za izposojo na posameznih tekmah in treningih za druge perspektivne mladince (in po potrebi tudi za druge).
   3. Stroški spremljevalcev mladinskih reprezentanc na pripravah in tekmovanjih se v letu 2020 pokrijejo v celoti iz sredstev OZS, pridobljenih iz namenskih dotacij za mladinsko reprezentanco (razmeram prilagojena realizacija predloga sklepa 10. s seje V iz leta 2019). Iz teh virov se v celoti pokrijejo tudi stroški tekmovalcev - udeležencev TK Dolenjska v februarju in TK Prekmurje v septembru.
   4. OZS iz sredstev MIZŠ in Fundacije pokrije stroške zavarovanja odgovornosti vaditeljev in trenerjev za obdobje 1.10.2020 do 1.10.2021. Velja tudi za za kader, ki se ga vključi po sprejemu tega sklepa.
   5. Nabavi se 10 SIAC postaj v skupni vrednosti cca. 1.800 EUR. Vir so prihodki od izposoje Sportidenta v letu 2020.
   6. Reprezentanci v smučarski orientaciji se deloma povrnejo stroški udeležbe na evropskem prvenstvu v smučarski orientaciji ESOC 8.do 16.marca v Khanty Mansysku. Zveza pokrije celotno startnino in licence za vse tri udeležence, vse stroške spremljevalca in polovico ostalih stroškov (prevozi, namestitev, hrana) obeh tekmovalcev. To pomeni, da od skupno 2.247 EUR stroškov udeleženci sami pokrijejo 658 EUR, OZS pa 1.589 EUR. Od tega zneska OZS 530 EUR pokrije iz prihrankov SkiO reprezentance v preteklih letih, 1.059 EUR pa iz presežka vseh prihodkov OZS nad vsemi odhodki leta 2020.

Ljubljana, 2.11.2020 zapisal Vlado Sedej